ΑΝΑΚΟΙΝΩΣΗ

          Η προγραμματισθείσα ορκωμοσία των τελειόφοιτων της Ιατρικής Σχολής ΕΚΠΑ θα πραγματοποιηθεί την Πέμπτη 29 Ιουλίου 2021 ώρα 08.30 π.μ. στον προαύλιο χώρο της Σχολής δια ζώσης (ΠΡΟΣΕΛΕΥΣΗ ΟΡΚΙΖΟΜΕΝΩΝ 07.30-08.00π.μ.)


Λόγω της εξελισσόμενης πανδημίας και με γνώμονα την ασφάλεια των συμμετεχόντων υπενθυμίζουμε ότι δύνανται να παρευρεθούν ΜΟΝΟ οι ορκιζόμενοι,  ΧΩΡΙΣ ΣΥΝΟΔΟΥΣ.     


Οι ορκιζόμενοι θα προσέλθουν στο χώρο Ορκωμοσίας με προστατευτική  χειρουργική  μάσκα, από την είσοδο της Σχολής επί της Οδού Τετραπόλεως 18 και Ραψάνης (δεν θα υπάρχει δυνατότητα στάθμευσης οχημάτων στον προαύλιο χώρο της Σχολής), με την επίδειξη της αστυνομικής ταυτότητας και το πιστοποιητικού εμβολιασμού (14 ημερών μετά τη δεύτερη δόση) ή την βεβαίωση αρνητικού μοριακού τεστ 72 ωρών ή αντιγονικού τεστ (rapid-test) 24 ωρών, ή την δήλωση αρνητικού self-test 24 ωρών, ή την βεβαίωση νόσησης (2 μήνες μετά τη νόσηση και έως 9 μήνες) σύμφωνα με τις υποδείξεις της επιτροπής των λοιμωξιολόγων και θα κατευθύνονται στις θέσεις τους από το προσωπικό της Γραμματείας. 

Σας γνωρίζουμε ότι η Τελετή θα βιντεοσκοπηθεί και θα μεταδοθεί απ’ ευθείας διαδικτυακά στο κανάλι της Ιατρικής Σχολής στο  youtube:  https://www.youtube.com/channel/UCUKin3_-bfJr4JyjA6_-S3w , σύμφωνα με τα έντυπα συγκατάθεσης που υπογράψατε, ώστε οι οικείοι σας  να είναι ωσεί παρόντες.



Αν κάποιος ορκιζόμενος δεν επιθυμεί τη βιντεοσκόπησή του,  παρακαλούμε να μας το γνωρίσει σχετικά.  

